title: Rozhodnutie Európskeho parlamentu (EÚ) 2017/1704 z 27. apríla 2017 o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2015

text:
               29.9.2017

               SK

               Úradný vestník Európskej únie

               L 252/294

         ROZHODNUTIE EURÓPSKEHO PARLAMENTU (EÚ) 2017/1704
   z 27. apríla 2017
   o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0079/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (4), a najmä na jeho článok 33,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0105/2017),

               1.

               schvaľuje účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 173.

      (2)  pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 286, 1.11.2011, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Rady zo 16. decembra 2009 o poskytnutí štátnej pomoci orgánmi Litovskej republiky na nákup poľnohospodárskej pôdy vo vlastníctve štátu od 1. januára 2010 do 31. decembra 2013

text:
               19.12.2009

               SK

               Úradný vestník Európskej únie

               L 338/93

      ROZHODNUTIE RADY

   zo 16. decembra 2009
   o poskytnutí štátnej pomoci orgánmi Litovskej republiky na nákup poľnohospodárskej pôdy vo vlastníctve štátu od 1. januára 2010 do 31. decembra 2013
   (2009/983/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 108 ods. 2 tretí pododsek,
   so zreteľom na žiadosť, ktorú 23. novembra 2009 podala vláda Litovskej republiky,
   keďže:

               (1)

               Litovská republika (ďalej len „Litva“) 23. novembra 2009 predložila Rade žiadosť o rozhodnutie v súlade s článkom 88 ods. 2 tretím pododsekom Zmluvy o založení Európskeho spoločenstva týkajúce sa plánu Litvy poskytnúť štátnu pomoc litovským poľnohospodárom na nákup poľnohospodárskej pôdy vo vlastníctve štátu.

               (2)

               Vzhľadom na nedostatočné príjmy v poľnohospodárstve je zložité zlepšiť nepriaznivú štruktúru litovských poľnohospodárskych podnikov z hľadiska ich plochy. V roku 2009 poľnohospodárske podniky s rozlohou do 5 hektárov predstavovali 52,5 % všetkých poľnohospodárskych podnikov.

               (3)

               V roku 2009 hospodárska a finančná kríza podstatne znížila výrobné ceny poľnohospodárskych výrobkov v Litve: v prvom štvrťroku sa výrobné ceny poľnohospodárskych výrobkov znížili o 27 % v porovnaní s prvým štvrťrokom 2008, v druhom štvrťroku o 25,3 % v porovnaní s druhým štvrťrokom 2008 a v treťom štvrťroku o 8 % v porovnaní s tretím štvrťrokom 2008. Ceny výrobcov plodín boli osobitným spôsobom zasiahnuté týmto znížením: za rovnaké referenčné obdobie sa výrobné ceny výrobkov z plodín znížili o 33,6 %, 35,7 %, resp. 17,9 %.

               (4)

               Na konci roku 2008 a 2009 vzhľadom na nedostatok vlastného kapitálu a vysoké úrokové miery uplatňované úverovými inštitúciami na pôžičky na nákup poľnohospodárskej pôdy sa šance poľnohospodárov vziať si pôžičku na investície, ako sú nákupy poľnohospodárskej pôdy za trhových podmienok, značne znížili. V štvrtom štvrťroku 2008 a v roku 2009 sa úrokové miery na pôžičky na nákup poľnohospodárskej pôdy pohybovali medzi 9,51 % a 15,99 % za rok.

               (5)

               Štátna pomoc sa poskytne v dvoch alternatívnych formách: 1. vynásobením trhovej ceny kúpenej pôdy korekčným faktorom (0,6 alebo 0,75 pre mladých poľnohospodárov, ak sa splnia všetky podmienky ustanovené v režime pomoci); 2. predajom poľnohospodárskej pôdy vo vlastníctve štátu na splátky, kde bude pomoc spočívať v rozdiele medzi skutočnou úrokovou mierou zaplatenou kupcom, ktorá je minimálne 5 %, a úrokovou mierou uplatňovanou požičiavajúcou bankou.

               (6)

               Štátna pomoc, ktorá sa má poskytnúť, dosahuje maximálne 55 miliónov litovských litas (LTL) a mala by umožniť nákup 370 000 hektárov poľnohospodárskej pôdy na úrovni maximálne 300 hektárov na kupca počas obdobia od roku 2010 do roku 2013. Priemerná výška pomoci pre podnik by mala dosahovať približne 11 000 LTL. Pôdu možno predať fyzickým osobám, ktoré splnia tieto podmienky: podali „jednotnú žiadosť“ týkajúcu sa režimu pomoci, ktorý sa vzťahuje na plochu, v súlade s článkom 11 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (1), v roku, ktorý predchádza roku podania žiadosti o štátnu pomoc; vedú účtovníctvo poľnohospodárskeho podniku; majú skúsenosti s praktickým poľnohospodárstvom a majú registrovaný poľnohospodársky podnik alebo majú skúsenosti s praktickým poľnohospodárstvom a majú diplom v oblasti poľnohospodárstva alebo dokument osvedčujúci absolvovanie odbornej prípravy v poľnohospodárstve. Pôdu možno predať i právnickým osobám, ktorých aspoň polovicu ročných príjmov tvoria príjmy z predaja obchodovateľných poľnohospodárskych výrobkov a ktoré môžu preukázať ekonomickú životaschopnosť.

               (7)

               Poľnohospodársku pôdu vo vlastníctve štátu možno predať na splátky počas obdobia najviac 15 rokov, pričom kupec začne platiť od druhého roka a zaplatí 10 % ceny ihneď s výnimkou mladých poľnohospodárov do štyridsiatich rokov, ktorí musia zaplatiť len 5 %. Kupec musí spĺňať minimálne normy ochrany životného prostredia, hygieny a dobrých životných podmienok zvierat.

               (8)

               Na poľnohospodársku pôdu vo vlastníctve štátu sa nevzťahuje postup výberového konania, ale cena sa vypočíta podľa litovského zákona o základoch hodnotenia vlastníctva a podnikov, t. j. po ohodnotení vlastností každého pozemku trhovou cenou. Korekcia 0,6 sa vzťahuje na takto vypočítanú cenu, ak mladý poľnohospodár do štyridsať rokov, ktorý využíval predmetnú pôdu aspoň jeden rok, zaplatí ihneď. Korekcia 0,75 sa vzťahuje v prípade, ak mladý poľnohospodár do štyridsať rokov, ktorý využíval predmetnú pôdu aspoň jeden rok, zaplatí v splátkach. Kupci pôdy vo vlastníctve štátu môžu zmeniť hlavný účel jej využívania až po piatich rokoch odo dňa kúpy. Ak sa uplatňuje na cenu pôdy akákoľvek z uvedených korekcií, kupec môže previesť vlastníctvo až po piatich rokoch odo dňa kúpy.

               (9)

               Komisia v tejto fáze nezačala žiadne konanie ani nezaujala stanovisko k povahe a zlučiteľnosti pomoci.

               (10)

               Existujú preto výnimočné okolnosti, ktoré prostredníctvom udelenia výnimky a v rozsahu, ktorý je nevyhnutný na úspešné dokončenie pozemkovej reformy a zlepšenie štruktúry poľnohospodárskych podnikov a účinnosti poľnohospodárstva v Litve, umožňujú považovať takúto pomoc za zlučiteľnú so spoločným trhom,

         PRIJALA TOTO ROZHODNUTIE:
   Článok 1
   Mimoriadna štátna pomoc litovských orgánov na pôžičky na nákup poľnohospodárskej pôdy vo vlastníctve štátu maximálne vo výške 55 miliónov LTL a poskytovaná od 1. januára 2010 do 31. decembra 2013 sa považuje za zlučiteľnú s vnútorným trhom.
   Článok 2
   Toto rozhodnutie je určené Litovskej republike.

      V Bruseli 16. decembra 2009

            Za Radu

            predseda

         E. ERLANDSSON

      (1)  Ú. v. EÚ L 141, 30.4.2004, s. 18.


title: 2014/612/EÚ: Rozhodnutie Európskeho parlamentu z  3. apríla 2014 o účtovnej závierke Eurojustu za rozpočtový rok 2012

text:
               5.9.2014

               SK

               Úradný vestník Európskej únie

               L 266/290

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Eurojustu za rozpočtový rok 2012
   (2014/612/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej justičnej siete (Eurojustu) za rozpočtový rok 2012,

               —

               so zreteľom na správu Dvora audítorov o overení konečnej ročnej účtovnej závierky Európskej justičnej siete (Eurojustu) za rozpočtový rok 2012 spolu s odpoveďami Eurojustu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0186/2014),

               1.

               schvaľuje účtovnú závierku Eurojustu za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Európskej justičnej siete (Eurojustu), Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 228.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Európskej centrálnej banky z 22. apríla 2004 o opatreniach potrebných na príspevok na akumulovanú hodnotu vlastného imania Európskej centrálnej banky, na úpravu pohľadávok národných centrálnych bánk, ktoré zodpovedajú prevedeným devízovým rezervám, a na súvisiace finančné záležitosti (ECB/2004/8)

text:
               9.6.2004

               SK

               Úradný vestník Európskej únie

               L 205/13

      ROZHODNUTIE EURÓPSKEJ CENTRÁLNEJ BANKY

   z 22. apríla 2004
   o opatreniach potrebných na príspevok na akumulovanú hodnotu vlastného imania Európskej centrálnej banky, na úpravu pohľadávok národných centrálnych bánk, ktoré zodpovedajú prevedeným devízovým rezervám, a na súvisiace finančné záležitosti
   (ECB/2004/8)
   (2004/505/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 30,
   keďže:

               (1)

               Vzhľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a vzhľadom na skutočnosť, že ich národné centrálne banky (NCB) sa k 1. máju 2004 stanú súčasťou Európskeho systému centrálnych bánk (ESCB), vážené podiely pridelené NCB členských štátov, ktoré prijali euro (ďalej len „zúčastnené NCB“), v kľúči základného imania ECB (ďalej len „vážené podiely v kľúči základného imania“ a „kľúč základného imania“) sa upravia, ako sa ustanovuje v rozhodnutí ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1).

               (2)

               Dôsledkom tejto úpravy je aj potreba upraviť pohľadávky, ktoré ECB pripísala v prospech zúčastnených NCB podľa článku 30.3 štatútu a ktoré zodpovedajú príspevkom zúčastnených národných centrálnych bánk Európskej centrálnej banke na devízové rezervy (ďalej len „pohľadávky“).

               (3)

               Tie zúčastnené NCB, ktorých pohľadávky sa zvyšujú v dôsledku rozšírenia kľúča základného imania k 1. máju 2004, by preto mali uskutočniť vyrovnávací prevod na ECB, zatiaľ čo ECB by mala uskutočniť vyrovnávací prevod na tie zúčastnené NCB, ktorých pohľadávky sa znižujú v dôsledku tohto rozšírenia.

               (4)

               Od 1. mája 2004 bude limit na výšku devízových rezerv, ktoré sa môžu previesť na ECB, 55 646 692 471,89 EUR.

               (5)

               V súlade so všeobecnými zásadami nestrannosti, rovnakého zaobchádzania a ochrany oprávnených očakávaní, na ktorých sa zakladá štatút, by tie zúčastnené NCB, ktorých pomerný podiel na akumulovanej hodnote vlastného imania ECB sa v dôsledku vyššie uvedených úprav zvyšuje, mali takisto uskutočniť vyrovnávacie prevody na tie zúčastnené NCB, ktorých pomerný podiel sa znižuje.

               (6)

               Na účely vypočítania úpravy hodnoty podielu každej zúčastnenej NCB na akumulovanej hodnote vlastného imania ECB by sa príslušné vážené podiely každej zúčastnenej NCB v kľúči základného imania do 30. apríla 2004 a od 1. mája 2004 mali vyjadrovať ako percentuálny podiel na celkovom základnom imaní ECB upísanom všetkými zúčastnenými NCB,

         ROZHODLA TAKTO:
   Článok 1
   Vymedzenie pojmov
   Na účely tohto rozhodnutia:

               a)

               „akumulovanou hodnotou vlastného imania“ sa rozumie celkový súčet rezervných fondov ECB, účtov precenenia a rezerv zodpovedajúcich rezervným fondom, ktorý ECB vypočíta 30. apríla 2004, plus alebo mínus vypočítaný akumulovaný čistý zisk alebo prípadná strata ECB od 1. januára 2004 do 30. apríla 2004 vrátane nedistribuovaného príjmu ECB z eurobankoviek, ktoré pribudli za mesiac apríl 2004, ale bez príjmu ECB z eurobankoviek v prvom štvrťroku roku 2004, ktoré už boli rozdelené národným centrálnym bankám. Rezervné fondy ECB a tie rezervy ECB, ktoré zodpovedajú rezervným fondom, zahŕňajú, bez obmedzenia všeobecnej platnosti „akumulovanej hodnoty vlastného imania“, všeobecný rezervný fond a rezervy zodpovedajúce rezervným fondom na ocenenie strát pri rešpektovaní výmenných kurzov a trhových cien;

               b)

               „dňom prevodu“ sa rozumie 19. máj 2004,

               c)

               „príjem ECB z eurobankoviek“ má rovnaký význam ako „príjem ECB z eurobankoviek v obehu“ vymedzený v článku 1 písm. d) rozhodnutia ECB/2002/9 z 21. novembra 2002 o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami zúčastnených členských štátov (2).

         Článok 2
   Príspevok na rezervné fondy a rezervy ECB
   1.   Ak sa podiel zúčastnenej NCB na akumulovanej hodnote vlastného imania v dôsledku zvýšenia jej váženého podielu v kľúči základného imania k 1. máju 2004 zvyšuje, takáto NCB prevedie na ECB v deň prevodu sumu určenú podľa odseku 3.
   2.   Ak sa podiel zúčastnenej NCB na akumulovanej hodnote vlastného imania v dôsledku zníženia jej váženého podielu v kľúči základného imania k 1. máju 2004 znižuje, takáto NCB prijme od ECB v deň prevodu sumu určenú podľa odseku 3.
   3.   Do 14. mája 2004 vrátane ECB vypočíta a potvrdí každej zúčastnenej NCB buď sumu, ktorú má NCB previesť na ECB v prípade, že sa uplatňuje odsek 1, alebo sumu, ktorú NCB prijme od ECB v prípade, že sa uplatňuje odsek 2. S výhradou zaokrúhľovania sa každá suma, ktorá sa má previesť alebo prijať, vypočítava vynásobením akumulovanej hodnoty vlastného imania absolútnym rozdielom medzi váženým podielom každej zúčastnenej NCB v kľúči základného imania k 30. aprílu 2004 a jej váženým podielom v kľúči základného imania od 1. mája 2004, pričom sa výsledok vydelí 100.
   4.   Sumy uvedené v odseku 3 sú splatné v eurách 1. mája 2004, pričom sa efektívne prevedú v deň prevodu.
   5.   V deň prevodu zúčastnená NCB alebo ECB, ktoré majú previesť sumy podľa odseku 1 alebo odseku 2, prevedú každá oddelene úroky, ktoré vznikli v období od 1. mája 2004 do dňa prevodu z jednotlivých súm, ktoré má takáto zúčastnená NCB alebo ECB splatiť. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.
   6.   Ak je akumulovaná hodnota vlastného imania menšia ako nula, sumy, ktoré sa majú previesť alebo prijať podľa odseku 3 a odseku 5, sa majú zúčtovať opačne ako tie, ktoré sú uvedené v odseku 3 a odseku 5.
   Článok 3
   Úprava pohľadávok, ktoré zodpovedajú prevedeným devízovým rezervám
   1.   Pohľadávky zúčastnených NCB sa upravia 1. mája 2004 v súlade s ich upravenými váženými podielmi v kľúči základného imania. Hodnota pohľadávok zúčastnených NCB od 1. mája 2004 sa ustanovuje v treťom stĺpci tabuľky v prílohe k tomuto rozhodnutiu.
   2.   Na základe tohto ustanovenia a bez potreby ďalších formalít alebo úkonov sa predpokladá, že každá zúčastnená NCB 1. mája 2004 previedla alebo prijala absolútnu hodnotu pohľadávky (v eurách) uvedenú pri jej názve vo štvrtom stĺpci tabuľky v prílohe tomuto rozhodnutiu, pričom „-“ znamená pohľadávku, ktorú NCB prevedie na ECB, a „+“ znamená pohľadávku, ktorú ECB prevedie na NCB.
   3.   Každá zúčastnená NCB 3. mája 2004 buď prevedie, alebo prijme absolútnu hodnotu sumy (v eurách) uvedenej pri jej názve vo štvrtom stĺpci tabuľky v prílohe k tomuto rozhodnutiu, pričom „+“ znamená sumu, ktorú NCB prevedie na ECB, a „-“ znamená sumu, ktorú ECB prevedie na NCB.
   4.   ECB a zúčastnené NCB, ktoré majú povinnosť previesť sumy na základe odseku 3, prevedú 3. mája 2004 každá oddelene úroky, ktoré vznikli v období od 1. mája 2004 do 3. mája 2004 z jednotlivých súm, ktoré majú ECB a takéto NCB splatiť. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.
   Článok 4
   Súvisiace finančné záležitosti
   1.   Odlišne od tretieho pododseku článku 2 ods. 1 rozhodnutia ECB/2001/16 zo 6. decembra 2001 o alokácii menového príjmu národných centrálnych bánk zúčastnených členských štátov od hospodárskeho roka 2002 (3) zostatky eurobankoviek v obehu vnútri Eurosystému na obdobie od 1. mája 2004 do 31. mája 2004 sa vypočítavajú na základe rozšíreného kľúča základného imania, ktorý sa uplatňuje od 1. mája 2004 na zostatky všetkých eurobankoviek v obehu k 30. aprílu 2004. Priemerná miera návratnosti uvedená v článku 3 ods. 3 rozhodnutia ECB/2001/16 sa vypočítava osobitne na obdobie od 1. januára 2004 do 30. apríla 2004 a osobitne na obdobie od 1. mája 2004 do 31. decembra 2004. Na obdobie od 1. mája 2004 do 31. decembra 2004 sa kompenzačné čiastky a účtovné položky na vyrovnanie týchto čiastok, ktoré sú uvedené v článku 4 ods. 3 rozhodnutia ECB/2001/16, zaznamenávajú v účtovných knihách každej národnej centrálnej banky ku dňu valuty 1. mája 2004. Odlišne od tretej vety článku 5 ods. 1 rozhodnutia ECB/2001/16 ECB oznamuje národným centrálnym bankám sumy súhrnného menového príjmu za obdobie od 1. januára 2004 do 30. apríla 2004 raz za štyri mesiace a za obdobie od 1. mája 2004 do 30. júna 2004 raz za dva mesiace.
   2.   Pokiaľ ide o obdobie od 1. januára 2004 do 30. apríla 2004, združený menový príjem národných centrálnych bánk, úroky z pohľadávok NCB, ktoré zodpovedajú devízovým rezervám prevedeným na ECB, a úroky zo zostatkov eurobankoviek v obehu vnútri Eurosystému sa prideľujú a rozdeľujú v súlade s váženými podielmi v kľúči základného imania uplatňovanom k 30. aprílu 2004. Príjem ECB z eurobankoviek za prvý štvrťrok roku 2004 sa prideľuje v súlade s váženými podielmi v kľúči základného imania, ktoré sa uplatňujú k 30. aprílu 2004, a za druhý štvrťrok roku 2004 v súlade s váženými podielmi v kľúči základného imania, ktoré sa uplatňujú od 1. mája 2004.
   3.   Čistý zisk ECB alebo prípadná strata za finančný rok 2004 sa prideľujú na základe vážených podielov v kľúči základného imania, ktoré sa uplatňujú od 1. mája 2004.
   4.   Ak na konci roka 2004 ECB vypočíta, že sa finančný rok 2004 pravdepodobne skončí s celkovou stratou, alebo ak je pravdepodobný čistý zisk ECB menší ako výška príjmu ECB z eurobankoviek dosiahnutého za daný rok, ECB si ponechá svoj príjem z eurobankoviek za štvrtý štvrťrok roku 2004. V závislosti od veľkosti odhadovanej straty ECB požiada aj o vrátenie časti alebo celého dočasne rozdeleného príjmu ECB z eurobankoviek dosiahnutého za tretí, druhý a prvý štvrťrok roku 2004 v tomto poradí až do uhradenia takejto straty. V prípade, že ECB skončí finančný rok 2004 so stratou a príjem ECB z eurobankoviek dosiahnutý za finančný rok 2004 je nedostatočný na uhradenie takejto straty, ECB započíta stratu voči:

               a)

               prostriedkom uvoľneným zo všeobecného rezervného fondu ECB;

               b)

               združenému menovému príjmu národných centrálnych bánk od 1. mája 2004 do 31. decembra 2004 podľa rozhodnutia Rady guvernérov na základe článku 33 štatútu;

               c)

               združenému menovému príjmu národných centrálnych bánk od 1. januára 2004 do 30. apríla 2004 podľa rozhodnutia Rady guvernérov na základe článku 33 štatútu.

         5.   Ak je podľa odseku 4 potrebné vrátiť akúkoľvek časť rozdeleného príjmu ECB z eurobankoviek za prvý štvrťrok roku 2004 a ak je potrebné previesť združený menový príjem národných centrálnych bánk od 1. januára 2004 do 30. apríla 2004 späť na ECB, uskutočnia sa dodatočné vyrovnávacie platby k platbám uvedeným v článku 2 a článku 3. Každá zúčastnená NCB, ktorej vážený podiel v kľúči základného imania sa 1. mája 2004 zvyšuje, uskutoční takúto platbu v prospech ECB a ECB uskutoční takúto platbu v prospech každej zúčastnenej NCB, ktorej vážený podiel v kľúči základného imania sa 1. mája 2004 znižuje. Výška vyrovnávacích platieb sa vypočíta nasledujúcim spôsobom. Celkový príjem ECB z eurobankoviek za prvý štvrťrok roku 2004, ktorý sa má vrátiť späť, sa vynásobí absolútnym rozdielom medzi váženým podielom zúčastnenej NCB v kľúči základného imania k 30. aprílu 2004 a jej váženým podielom v kľúči základného imania k 31. decembru 2004, pričom sa výsledok vydelí 100. Celkový menový príjem za obdobie od 1. januára 2004 do 30. apríla 2004, ktorý sa má previesť späť, sa vynásobí absolútnym rozdielom medzi váženým podielom zúčastnenej NCB v kľúči základného imania k 30. aprílu 2004 a jej váženým podielom v kľúči základného imania k 31. decembru 2004, pričom sa výsledok vydelí 100. Úroky z vyrovnávacích platieb vzťahujúcich sa na združený menový príjem národných centrálnych bánk vznikajú od 1. januára 2005 až do dňa zaplatenia týchto platieb.
   6.   Dodatočné vyrovnávacie platby, ktoré sa vzťahujú na príjem ECB z eurobankoviek, uvedené v odseku 5, sa uskutočnia 4. januára 2005. Dodatočné vyrovnávacie platby, ktoré sa vzťahujú na združený menový príjem národných centrálnych bánk, uvedené v odseku 5, ako aj úroky, ktoré z nich vzniknú, sa zaplatia v druhý pracovný deň po druhom zasadnutí Rady guvernérov konanom v marci 2005.
   Článok 5
   Všeobecné ustanovenia
   1.   Úroky, ktoré vzniknú na základe článku 2 ods. 5, článku 3 ods. 4 a článku 4 ods. 5, sa vypočítavajú denne pomocou aktuálnej 360-dňovej metódy výpočtu so sadzbou rovnajúcou sa hraničnej úrokovej sadzbe použitej ESCB pri poslednej hlavnej refinančnej operácii.
   2.   Každý prevod podľa článku 2 ods. 1, 2 a 5, článku 3 ods. 3 a 4 a článku 4 ods. 5 a 6 sa uskutočňuje oddelene prostredníctvom Transeurópskeho automatizovaného expresného systému hrubého zúčtovania platieb v reálnom čase (TARGET).
   3.   ECB a zúčastnené národné centrálne banky, ktoré sú povinné uskutočniť akýkoľvek z prevodov uvedených v článku 2, dajú vo vhodnom čase pokyny potrebné na uskutočnenie takýchto prevodov riadne a v stanovenom čase.
   Článok 6
   Záverečné ustanovenie
   Toto rozhodnutie nadobúda účinnosť 23. apríla 2004.

      Vo Frankfurte nad Mohanom 22. apríla 2004

            Prezident ECB

         Jean-Claude TRICHET

      (1)  Pozri stranu 5 tohto úradného vestníka.

      (2)  Ú. v. ES L 323, 28.11.2002, s. 49.

      (3)  Ú. v. ES L 337, 20.12.2001, s. 55. Rozhodnutie zmenené a doplnené rozhodnutím ECB/2003/22 (Ú. v. EÚ L 9, 15.1.2004, s. 39).


title: 2010/362/: Rozhodnutie zástupcov vlád členských štátov Európskej únie z  23. júna 2010 , ktorým sa vymenúvajú sudcovia Všeobecného súdu

text:
               30.6.2010

               SK

               Úradný vestník Európskej únie

               L 163/41

         ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE
   z 23. júna 2010,
   ktorým sa vymenúvajú sudcovia Všeobecného súdu
   (2010/362/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   keďže:

               (1)

               Funkčné obdobie sudcov Všeobecného súdu Josefa AZIZIHO, Valeria CIUCĂA, Otta CZÚCZA, Franklina DEHOUSSEA, Stena FRIMODTA NIELSENA, Marca JAEGERA, Külliky JÜRIMÄEOVEJ, Heikkiho KANNINENA, Eugénie MARTINS DE NAZARÉ RIBEIROVEJ, Arjena W. H. MEIJA, Savvasa S. PAPASAVVASA, Juraja SCHWARCZA, Mihalisa VILARASA a Ireny WISZNIEWSKEJ-BIAŁECKEJ sa skončí 31. augusta 2010.

               (2)

               Vlády členských štátov navrhli opätovné vymenovanie sudcov Všeobecného súdu Josefa AZIZIHO, Ottó CZÚCZA, Franklina DEHOUSSEHO, Stena FRIMODTA NIELSENA, Marca JAEGERA, Külliky JÜRIMÄEOVEJ, Heikkiho KANNINENA, Eugénie MARTINS DE NAZARÉ RIBEIROVEJ, Savvasa S. PAPASAVVASA, Juraja SCHWARCZA a Ireny WISZNIEWSKEJ-BIAŁECKEJ. Výbor zriadený článkom 255 Zmluvy o fungovaní Európskej únie vydal stanovisko k vhodnosti jedenástich uvedených sudcov vykonávať funkciu sudcu na Všeobecnom súde. Kandidatúra Ottó CZÚCZA bola napokon stiahnutá.

               (3)

               Je preto vhodné pristúpiť k vymenovaniu desiatich sudcov Všeobecného súdu na obdobie od 1. septembra 2010 do 31. augusta 2016. K vymenovaniu sudcov na štyri ostávajúce voľné miesta sa pristúpi neskôr,

         PRIJALI TOTO ROZHODNUTIE:
   Článok 1
   Za sudcov Všeobecného súdu sa týmto na obdobie od 1. septembra 2010 do 31. augusta 2016 vymenúvajú:

               pán Josef AZIZI

               pán Franklin DEHOUSSE

               pán Sten FRIMODT NIELSEN

               pán Marc JAEGER

               pani Küllike JÜRIMÄE

               pán Heikki KANNINEN

               pani Eugénia MARTINS DE NAZARÉ RIBEIRO

               pán Savvas S. PAPASAVVAS

               pán Juraj SCHWARCZ

               pani Irena WISZNIEWSKA-BIAŁECKA

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 23. júna 2010

            Predseda

         C. BASTARRECHE SAGÜÉS